Diari Oficial de la Generalitat Valenciana


Sumari del DOGV 5315, del 01-08-2006 (2006/8463)

RESOLUCIO de 4 de juliol de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Acord Marc de col·laboració entre el Ministeri d'Educació i Ciència i la Conselleria d'Empresa, Universitat i Ciència, per al finançament de propostes per a adequació de les institucions universitàries dins del procés de Bolonya, i per a promoure la construcció de l'Espai Europeu d'Educació Superior.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5315

Data del DOGV
:   01-08-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/8463


Data del document
:   04-07-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Empresa, Universitat i Ciència
    * cooperació administrativa
    * administració central
    * ensenyament superior

RESOLUCIO de 4 de juliol de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'Acord Marc de col·laboració entre el Ministeri d'Educació i Ciència i la Conselleria d'Empresa, Universitat i Ciència, per al finançament de propostes per a adequació de les institucions universitàries dins del procés de Bolonya, i per a promoure la construcció de l'Espai Europeu d'Educació Superior. [2006/8463]  
Subscrit, després de la tramitació prèvia reglamentària, entre el Ministeri d'Educació i Ciència i la Conselleria d'Empresa, Universitat i Ciència, el 2 de febrer de 2006, un Acord Marc de col·laboració per al finançament de propostes per a adequació de les institucions universitàries dins del procés de Bolonya, i per a promoure la construcció de l'Espai Europeu d'Educació Superior, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat l'esmentat Acord, que ha quedat inscrit en el Registre de Convenis amb el número 0535/2006, i que figura com a annex d'esta resolució.  
València, 4 de juliol de 2006.. El director general de Relacions amb les Corts i Secretariat del Govern: Antonio V. Peral Villar.  
ACORD MARC DE COL·LABORACIÓ  
En el qual s'establixen els termes als quals fa referència l'apartat 5 de la convocatòria d'ajudes per al finançament de propostes orientades a dissenyar l'adequació de les institucions universitàries dins del marc del Procés de Bolonya i impulsar accions per promoure la construcció de l'Espai Europeu d'Educació Superior (EEES) i l'adaptació progressiva del nostre sistema d'educació superior a este espai (Orde ECI924/2005, de 21 de març, Boletín Oficial del Estado de 12 d'abril).  
A València, 2 de febrer de 2006  
REUNITS  
D'una banda, el Ministeri d'Educació i Ciència, representat pel secretari d'Estat d'Universitats i Investigació, el Sr. Salvador Ordóñez Delgado, nomenat per Reial Decret 648/2004, de 19 d'abril (Boletín Oficial del Estado de 20 d'abril), en virtut de les competències delegades per l'article 3r, 2 de l'Orde ECI/87/2005, de 14 de gener, de delegació de competències del Ministeri d'Educació i Ciència.  
De l'altra, el Sr. Justo Nieto Nieto, conseller d'Empresa, Universitat i Ciència, en nom i representació de la Generalitat Valenciana, facultat per a este acte per Acord del Govern Valencià de data 20 de enero de 2006.  
MANIFESTEN  
Que l'article 149.1.30) de la Constitució Espanyola establix la competència exclusiva de l'Estat sobre la regulació de les condicions d'obtenció, expedició i homologació de títols acadèmics i professionals i normes bàsiques per al desenrotllament de l'article 27 de la Constitució, a fi de garantir el compliment de les obligacions dels poders públics en esta matèria.  
Que l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, en l'article 35 establix que és competència plena de la Generalitat Valenciana la regulació i l'administració de l'ensenyament en tota l'extensió, nivells i graus, modalitats i especialitats, en l'àmbit de les seues competències, sense perjudici del que s'ha disposat en l'article 27 de la Constitució i en les lleis orgàniques que, de conformitat amb l'apartat 1 de l'article 81 d'esta, el despleguen, de les facultats que atribuïx a l'Estat el número 30 de l'apartat 1 de l'article 149 de la Constitució i de l'alta inspecció necessària per al compliment i la garantia.   
Firmen el present acord de col·laboració, en el marc de la convocatòria del MEC per al finançament de propostes orientades a dissenyar l'adequació de les institucions universitàries dins del marc del Procés de Bolonya i impulsar accions per promoure la construcció de l'Espai Europeu d'Educació Superior (EEES) i l'adaptació progressiva del nostre sistema d'educació superior a este espai, que es concreta en les següents clàusules:  
Primera  
Pel present acord, la Comunitat Valenciana manifesta la seua intenció de col·laborar i participar en la planificació estratègica, el disseny i la definició de les actuacions que les universitats amb seu en esta Comunitat emprenguen per a la seua adaptació al nou Espai Europeu d'Educació Superior, a través dels projectes que despleguen en el marc de la mencionada convocatòria.  
Segona  
Per a això, d'acord amb el que s'ha establit en els apartats 2 i 5 de l'esmentada orde de convocatòria, la Comunitat Valenciana es compromet a cofinançar els projectes corresponents a les universitats localitzades en l'esmentada comunitat autònoma. S'adjunta en annex la relació d'universitats a les quals fa referència el present acord.   
Per a la realització dels objectius especificats en la clàusula del present acord, la Conselleria d'Empresa, Universitat i Ciència cofinançarà per un import total de 120.000 €; a càrrec de la línia codi T6511000, Cofinançament convocatòria MEC Procés Bolonya, aplicació pressupostària 82.74.01.621.61, Universitat i Formació Superior, del pressupost de despeses de la Generalitat Valenciana per a l'exercici 2006, la qual estarà condicionada a l'existència de consignació pressupostària suficient i adequada en l'exercici corresponent a l'any 2006.  
Tercera  
La Comunitat Valenciana designa el director general d'Universitat i Formació Superior de la Conselleria d'Empresa, Universitat i Ciència, per a les tasques de seguiment de les activitats i resultats derivats del present acord, i com a interlocutor de la Direcció General d'Universitats del Ministeri d'Educació i Ciència, als efectes de la realització dels projectes finançats a l'empara de la convocatòria.  
Quarta  
El present acord estarà vigent durant el període d'execució dels projectes, és a dir fins al 30 de juny de 2006, tal com establix l'apartat 5 de l'orde de convocatòria.  
I com a prova de conformitat, les parts firmen el present document, en doble exemplar, al lloc i en la data indicats ut supra.  
El secretari d'estat d'Universitats i Investigació  
Salvador Ordóñez Delgado   
EL conseller d'Empresa, Universitat i Ciència  
Justo Nieto Nieto  
ANNEX  
Comunitat   
Autònoma Universitat Quantitat   
 € CCAA  
VALÈNCIA UNIVERSITAT D'ALACANT 30.000,00  
VALÈNCIA UNIVERSITAT DE VALÈNCIA 30.000,00  
VALÈNCIA UNIVERSITAT JAUME I 30.000,00  
VALÈNCIA UNIVERSITAT POLITÈCNICA   
 DE VALÈNCIA 30.000,00